ZMLUVA O NÁJME HROBOVÉHO MIESTA

                                                                           č. ZML.2019/00779
                                         
          uzavretá podľa § 663 až 684 zákona č. 40/1964 Zb. Občianskeho zákonníka a § 21 a § 22 zákona
          č. 131/2010 Z. z. o  pohrebníctve v znení neskorších predpisov medzi nasledujúcimi zmluvnými stranami:  

1.	Obec Pusté Úľany
So sídlom: Hlavná 91/208
Zastúpený: Ing. Henrich Čambál
IČO: 00306134
DIČ: 2021006724
Bankové spojenie: IBAN SK 38 0200 0000 0000 1942 6132

      2.(titul, meno, priezvisko nájomcu)  Ľudmila Drgoňová
	Adresa bydliska: 
	Dátum nar.: 
	
	(ďalej aj ako „nájomca")

	(prenajímateľ a nájomca ďalej spoločne aj ako „zmluvné strany")

Čl. I
Predmet a účel nájmu

1.	Prenajímateľ   prenecháva   nájomcovi   do   nájmu   a   nájomca   prijíma   do  nájmu,    za    podmienok 
      dohodnutých v  tejto zmluve:

Hrobové miesto č. 230, oddelenie č. 3, na cintoríne: Cintorín  -  PUSTÉ ÚĽANY, .
	(ďalej aj ako „hrobové miesto").
      zomr. 

2.	Hrobové miesto prenajímateľ prenecháva nájomcovi do  nájmu  za  účelom  vybudovania  hrobu, hrobky
      alebo uloženia urny na uloženie ľudských pozostatkov alebo ostatkov.

3.	Podnájom hrobového miesta je zakázaný.
 
Čl. II
Doba nájmu

1.	Táto zmluva sa uzatvára na dobu neurčitú. Zmluva sa nesmie vypovedať skôr ako po uplynutí tlecej doby 
      podľa  zákona č. zákona č. 131/2010 Z. z. o  pohrebníctve  v  znení  neskorších  predpisov  (ďalej  aj  ako
      „zákon o pohrebníctve"), ak to zákon o pohrebníctve a táto zmluva neustanovuje inak.

2.	Právo užívať hrobové miesto vzniká nájomcovi uzavretím tejto zmluvy.

3.	Nájomca   uhradil  prenajímateľovi  na  základe tejto zmluvy  nájomné a prípadne iné poplatky  za  služby 
      spojené  s  nájmom   hrobového  miesta na obdobie  od  23.09.2019  do  22.09.2029  (ďalej aj ako "prvé
      predplatené obdobie") vo výške 1,00 EUR.

Čl. III
Nájomné

1. 	Za  nájom  hrobového  miesta  sa  nájomca  zaväzuje  zaplatiť  prenajímateľovi nájomné  a  prípadne iné 
      poplatky spojené s nájmom hrobového miesta. Výška nájomného  a  prípadne iných poplatkov  za  služby
      spojené s nájmom  hrobového  miesta  je  určená  podľa  cenníka služieb prenajímateľa, platného ku dňu 
      uzavretia tejto zmluvy.

2.	Splatnosť prvého nájomného a prípadne iných poplatkov za služby spojené s nájmom hrobového miesta 
      za  prvé  predplatené obdobie  je  v  deň  uzavretia  tejto  zmluvy.  Nájomca   je   povinný  pred uplynutím  
      predplateného obdobia opätovne zaplatiť prenajímateľovi  na  ďalšie  obdobie  nájomné  a  prípadne  iné 
      poplatky za služby spojené s nájmom hrobového miesta 
	
3. 	V prípade, ak uplynie doba, na ktoré bolo nájomné a prípadne iné poplatky za služby spojené  s nájmom 
      hrobového  miesta  zaplatené, tak pre ďalšie obdobie sa výška  ďalšieho  nájomného   a   prípadne   iných 
      poplatkov za služby  spojené s nájmom hrobového  miesta  určia  podľa  cenníka   služieb   prenajímateľa, 
      ktorý bude platný ku dňu prijatia platby na ďalšie  predplácané  obdobie.   Zmluvné   strany   po   uhradení
      nájomného  a  prípadne  iných   poplatkov  za  služby   spojené  s  nájmom  hrobového  miesta  na  ďalšie
      predplácané obdobie, uzavrú písomný dodatok k tejto zmluve, v ktorom bude uvedené ďalšie predplatené
      obdobie za nájom hrobového miesta. 

4. 	Prenajímateľ si vyhradzuje právo meniť výšku nájomného a prípadne iných poplatkov za služby spojené s 
      nájmom hrobového miesta aj počas nájomcom už predplateného obdobia. V takomto  prípade je nájomca
      povinný  doplatiť  rozdiel  medzi  výškou  nájomného  a  prípadne  iných  poplatkov  za  služby   spojené  s 
      nájmom  zaplatenou podľa pôvodného cenníka  služieb   prenajímateľa  a  výškou  nájomného a prípadne
      iných poplatkov za služby spojené s nájmom  podľa  nového cenníka  služieb  prenajímateľa,  za  obdobie
      odo dňa platnosti nového cenníka služieb prenajímateľa do konca predplateného obdobia.

5.	Pri  ukladaní  ľudských pozostatkov  do  zeme  v  rakve sú nájomné  a  prípadne  iné  poplatky  za  služby
      spojené s nájmom hrobového miesta splatné vopred na celú tleciu dobu na pohrebisku.
                                                            
Čl. IV
Práva a povinnosti zmluvných strán

1. 	Prenajímateľ je povinný prevádzkovať  pohrebisko s prenajatým hrobovým miestom v súlade  s  platnými
      právnymi predpismi Slovenskej republiky o pohrebníctve a prevádzkovým poriadkom  pohrebiska.

2.	Prenajímateľ je povinný zabezpečiť počas trvania tejto zmluvy prístup k hrobovému  miestu  a  zdržať  sa
      akýchkoľvek zásahov do hrobového miesta  okrem prípadov, ak  je  potrebné zabezpečiť prevádzkovanie
      pohrebiska. O pripravovanom zásahu je prenajímateľ povinný vopred písomne informovať  nájomcu; o už
      uskutočnenom zásahu je prenajímateľ povinný bezodkladne písomne informovať nájomcu.

3.	Prenajímateľ  nezodpovedá  za  akékoľvek  škody  na  hrobovom  mieste  a  nie  je  povinný  uzatvárať  v
 	tomto zmysle žiadne poistné zmluvy.

4.	Nájomca je povinný najmä
	a)	dodržiavať  ustanovenia  prevádzkového   poriadku,  ktoré  sa  týkajú  povinností  nájomcu  hrobového
          miesta,  
	b)	užívať hrobové miesto podľa tejto zmluvy,  
	c)	udržiavať prenajaté hrobové miesto v poriadku na vlastné náklady,  
	d)	písomne oznamovať prenajímateľovi všetky zmeny údajov, ktoré  sú  potrebné  na  vedenie  evidencie
         podľa § 17 ods. 4 písm. a) zákona o pohrebníctve,  
	e)	udržiavať poriadok na pohrebisku.
	
	Porušenie  týchto  povinností  nájomcom sa  považuje  za  priestupok   podľa  §  32 ods. 1 písm. c) až g)
      zákona o pohrebníctve a môže byť sankcionované uložením pokuty až do výšky 663 EUR.	

5. 	Pri úmrtí nájomcu má prednostné právo na uzavretie novej nájomnej  zmluvy  na  hrobové  miesto osoba
      blízka;  ak  je  blízkych  osôb  viac, tá blízka  osoba,  ktorá  sa  prihlási   ako  prvá.  Prednostné  právo  na
      uzatvorenie nájomnej zmluvy možno uplatniť najneskôr  do  jedného  roka od úmrtia  nájomcu hrobového
      miesta.

Čl. V
Výpoveď nájomnej zmluvy

1. 	Prenajímateľ  pohrebiska  je  povinný  vopred upozorniť nájomcu, že uplynie lehota, na ktorú je nájomné
      zaplatené, najneskôr tri mesiace pred uplynutím tejto lehoty.

2. 	Prenajímateľ je povinný vopred písomne upozorniť nájomcu na vypovedanie nájomnej zmluvy, najmenej
      šesť mesiacov predo dňom, keď sa má hrobové miesto zrušiť.

3. 	Prenajímateľ nájomnú zmluvu vypovie, ak 
a)	závažné okolnosti na pohrebisku znemožňujú trvanie nájmu hrobového miesta,  
b)	sa pohrebisko zruší,  
c)	nájomca ani po upozornení nezaplatil nájomné za užívanie hrobového miesta.

4. 	Ak  prenajímateľ  vypovie  nájomnú zmluvu z dôvodov  uvedených  v  bode  3.  písm.  a)  a  b),  musí  so
      súhlasom nájomcu zabezpečiť iné hrobové miesto a na vlastné náklady  preložiť  ľudské  ostatky vrátane
      príslušenstva hrobu na nové hrobové  miesto. Prenajímateľ je pri výpovedných dôvodoch  podľa  bodu  3.
      písm.a) a b) povinný výpoveď nájomnej zmluvy doručiť nájomcovi najmenej tri mesiace predo dňom, keď
      sa  má  hrobové miesto zrušiť; ak mu nie je známa adresa nájomcu alebo  sídlo  nájomcu,  uverejní  túto
      informáciu na mieste obvyklom na pohrebisku.  

5. 	Ak prenajímateľ vypovie nájomnú zmluvu z dôvodu  uvedeného v bode 3. písm. c),  je  povinný   výpoveď
      doručiť nájomcovi najneskôr do dvoch mesiacov po uplynutí lehoty, na ktorú bolo  nájomné  zaplatené; ak
      mu nie je známa adresa nájomcu alebo sídlo nájomcu, uverejní túto informáciu  na  mieste  obvyklom  na
      pohrebisku. 

6. 	Ak prenajímateľ vypovedal nájomnú zmluvu z dôvodu uvedeného v bode  3. písm. c) a nájomca je známy,
      výpovedná  lehota uplynie do jedného roka odo dňa doručenia  výpovede.  Prenajímateľ  vyzve   nájomcu,
      aby najneskôr do tejto lehoty odstránil z hrobového miesta príslušenstvo  hrobu;  po  uplynutí  výpovednej
      lehoty sa príslušenstvo hrobu považuje sa opustenú vec podľa § 135 Občianskeho zákonníka. 

7.	Ak  prenajímateľ vypovie nájomnú zmluvu z dôvodu uvedeného  v  bode 3.  písm.  c)  a  nájomca   nie   je
      známy, uverejní výpoveď nájomnej zmluvy na mieste obvyklom na pohrebisku. Výpovedná lehota  uplynie
      tri roky odo dňa, odkedy nebolo nájomné zaplatené. Prenajímateľ  ponechá  po  túto  lehotu príslušenstvo
      hrobu na hrobovom mieste s označením, že ide o trojročné  uloženie,  počas  ktorého  sa  môže  nájomca
      prihlásiť; po uplynutí výpovednej lehoty sa príslušenstvo  hrobu  považuje za opustenú  vec  podľa  §  135
      Občianskeho zákonníka. 

 8. 	Ak  prenajímateľ  postupuje  podľa bodov 6. a 7., musí  zabezpečiť  obrazovú  dokumentáciu   hrobového
      miesta so stručným opisom stavu príslušenstva hrobu.

Čl. VI
Záverečné ustanovenia

1. 	Vo  veciach  výslovne  neupravených  touto   zmluvou   sa   práva  a  povinnosti  zmluvných   strán  riadia
      príslušnými ustanoveniami Občianskeho zákonníka a platnými právnymi predpismi  Slovenskej  republiky
      o pohrebníctve.

2.	Nájomca  udeľuje  súhlas podľa   zákona  č. 18/2018  Z.z.  o  ochrane  osobných  údajov   a   o zmene 
	a doplnení  niektorých  zákonov,  v  znení  neskorších predpisov,   na   spracúvanie    svojich   osobných   
	údajov  prenajímateľom  v  rozsahu  ako  je  uvedené  v  tejto  zmluve  pre   účely   evidencie  pohrebiska 
	podľa zákona o pohrebníctve. Nájomca udeľuje  súhlas  na dobu trvania  tejto  zmluvy, prípadne na dobu 
	oprávnených nárokov prenajímateľa  z  tejto zmluvy voči nájomcovi.  Prenajímateľ  vyhlasuje,  že osobné  
	údaje budú použité len pre jeho potreby evidencie hrobových miest.

3.	Akékoľvek  zmeny, alebo doplnky k tejto zmluve možno  vykonať  len  písomnou  dohodou,  a  to  formou
      dodatku k zmluve, ktorý musí byť podpísaný oboma zmluvnými stranami.

4.	Zmluvné  strany  prehlasujú,  že  túto  zmluvu uzavreli   slobodne  a  vážne,  nie  v  tiesni  a  za   nápadne
      nevýchodných  podmienok,  prečítali  si  ju,  porozumeli  jej  a  nemajú  proti  jej  forme  a  obsahu  žiadne
      námietky, čo potvrdzujú vlastnoručnými podpismi.

5.	Táto  zmluva  je  vyhotovená  v  dvoch   rovnopisoch,  z  ktorých  každá   zmluvná   strana   obdrží   jeden
 	rovnopis. 

6.	Táto zmluva nadobúda platnosť a účinnosť dňom podpisu  zmluvných  strán.  V  prípade,  ak  táto zmluva
      podlieha povinnosti zverejnenia v súlade s platnými právnymi predpismi Slovenskej republiky, táto zmluva
      nadobúda účinnosť nasledujúci deň po jej náležitom zverejnení.

V Pusté Úľany, dňa 23.09.2019.

  _________________________                                                              _________________________
         
                prenajímateľ                                                                                                  nájomca